|  |  |
| --- | --- |
|  |  *See artikkel räägib Novodevitšje kalmistust Moskvas, Peterburi kalmistust vaata artiklit Novodevitšje kalmistu (Peterburi)* |

---

Novodevitšje kalmistu
Boriss Jeltsini kalm
**Novodevitšje kalmistu** on surnuaed Moskvas Novodevitši nunnakloostri lähedal, viie metroopeatuse kaugusel Kremlist, Moskva jõe kaldapealsel.

Surnuaed tekkis sinna juba 16. sajandil, ajal mil Moskva suurvürst Vassili III rajas kloostri (1524).

Tänapäeval võtab kalmistu enda alla seitse hektarit maad ja sinna on maetud vähemalt 22 000 inimest.

Algselt maeti sinna vaid aadlikke ja kõrgeid vaimulikke. Alates 19. sajandist hakati surnuaiale matma ka silmapaistvaid lihtsurelikke. Nõukogude Liidu ajal muutus kalmistu n-ö esinekropoliks, kuhu maeti vaid kõrgeimad riigitegelased ja parteiliidrid. Samuti maeti sinna sõjaväe eliiti kuulunud isikud, Nõukogude Liidu kangelased, vene tuntud kirjanikud, kunstnikud, teadlased ja teatritegelased. Viimasel ajal[*millal?*] maetakse sinna ruuminappuse tõttu üldiselt vaid tuntud kultuuritegelasi. Otsuse, keda lubatakse matta sinna kalmistule, teeb riigi valitsus ja presidendi kantselei.

Paljud tuntud tegelased ei maetud Novodevitšje kalmistule mitte kohe pärast oma surma. Näiteks Nikolai Gogol, Anton Tšehhov ja Issaak Levitan maeti kalmistule ümber alles 1930. aastate algul.

Kalmistul ei puudu ka kenotaafid. Näiteks Solomon Lozovski ja Zafira Alijeva on maetud mujale, kuid neile seisab kalmistul hauamärk.

Tänapäeval pääseb kalmistule uudistama igaüks, kuigi see pole alati nii olnud. Näiteks pärast Nikita Hruštšovi surma (1971) pääses surnuaiale vaid erilubade alusel. Eriload väljastati sugulastele, kes käisid kalme hooldamas.

Kalmistule maetud tuntud isikuid
--------------------------------

Anton Tšehhovi haud

* Jevgeni Abalakov
* Bella Ahmadulina
* Nadežda Allilujeva
* Eduard Bagritski
* Nikolai Baibakov
* Matvei Blanter
* Valeri Brjussov
* Mihhail Bulgakov
* Issaak Dunajevski
* Sergei Eisenstein
* Aleksandr Fadejev
* Jekaterina Furtseva
* Nikolai Gogol
* Mihhail Gorbatšov
* Pavel Gratšov
* Andrei Gromõko
* Nikita Hruštšov
* Juri Izrael
* Oleg Jankovski
* Boriss Jeltsin
* Adolf Joffe
* Lazar Kaganovitš
* Valentin Katajev
* Aleksandra Kollontai
* Zoja Kosmodemjanskaja
* Ernst Krenkel
* Marina Ladõnina
* Issaak Levitan
* Juri Levitan
* Jevgeni Leonov
* Juri Lužkov
* Vladimir Majakovski
* Vjatšeslav Molotov
* Juri Nikulin
* Vladimir Obrutšev
* Anatoli Papanov
* Nikolai Podgornõi
* Boriss Pokrovski
* Jevgeni Primakov
* Sergei Prokofjev
* Lembit Pärn
* Svjatoslav Richter
* Serafima Rjangina
* Eldar Rjazanov
* Mstislav Rostropovitš
* Tatjana Samoilova
* Julian Semjonov
* Valentin Serov
* Innokenti Smoktunovski
* Eduard Sõrmus
* Fjodor Šaljapin
* Dmitri Šostakovitš
* Vassili Šukšin
* Ljudmila Zõkina
* Polina Žemtšužina
* Vladimir Žirinovski
* Oleg Tabakov
* Vjatšeslav Tihhonov
* German Titov
* Aleksei Tolstoi
* Anton Tšehhov
* Viktor Tšernomõrdin
* Andrei Tupolev
* Dmitri Uljanov
* Mihhail Uljanov
* Vassili Ulrich
* Jevgeni Urbanski
* Vladimir Vernadski
* Andrei Voznessenski

Vaata ka
--------

* Vostrjakovo kalmistu
* Vagankovo kalmistu
* Trojekurovo kalmistu
* Kuntsevo kalmistu
* Peredelkino kalmistu

Välislingid
-----------

* Novodevitšje kalmistu
* artikkel "Novodevitši kalmistu saladused" (vene keeles) I osa II osa (*Аргументы и факты*, 2003, 2–3)